La fira “A mos redó” oferix fins al diumenge una selecció de la millor gastronomia de Llíria
13 de juliol de 2017

Al voltant de 20 expositors, d'establiments locals del sector de la restauració i l'alimentació, brindaran una mostra de la gastronomia de Llíria en la XVIII Fira “A mos redó”, que ha sigut inaugurada esta vesprada a la plaça Major. L'alcalde Manolo Civera ha donat l'obertura a este esdeveniment que es prolongarà fins a diumenge que ve, tots els dies des de les set de la vesprada.

Els visitants al recinte firal podran tastar i comprar els productes dels expositors. A més, esta oferta gastronòmica s'acompanyarà amb l'ambientació musical que posaran al llarg d’estes jornades la Banda Juvenil Primitiva de Llíria, els grups Losino, Alchemy, ATMK Band t Doctor 2, així com altres sorpreses.

L'acte inaugural de “A mos redó” ha servit també per a entregar els guardons de l'última edició de la ruta “Anem de tapes per Llíria”. Els premis a les millors creacions, per votació popular, han recaigut en APTC Bar, primer, Cafeteria Plàstic, segon, i Cafeteria Moka, tercer.